
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ Αρ. Φύλλου 6 

22 Ιανουάριου 2016 


ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 2 

Αρχική επαγγελματική εκπαίδευση των υποψηφίων Ακο¬ 
λούθων Πρεσβείας στη Διπλωματική Ακαδημία του 
Υπουργείου Εξωτερικών. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις της παραγράφου 7 του άρθρου 15 του 
Οργανισμού του Υπουργείου Εξωτερικών, που κυρώθη¬ 
κε με το άρθρο πρώτο του Ν. 3566/2007 «Κύρωση ως 
Κώδικα του "Οργανισμού του Υπουργείου Εξωτερικών"» 
(Α'117), όπως τροποποιηθείς ισχύει. 

2. Τη διάταξη της παραγράφου 2 του άρθρου 90 του 
Κώδικα Νομοθεσίας για την Κυβέρνηση και τα κυβερ¬ 
νητικά όργανα, που κυρώθηκε με το άρθρο πρώτο του 
Π.δ. 63/2005 «Κωδικοποίηση της νομοθεσίας για την 
κυβέρνηση και τα κυβερνητικά όργανα» (Α' 98). 

3. Την 1/05.11.2015 γνωμοδότηση του Εκπαιδευτικού 
Συμβουλίου της Διπλωματικής Ακαδημίας του Υπουρ¬ 
γείου Εξωτερικών. 

4. Το γεγονός ότι από την εφαρμογή των διατάξεων 
του παρόντος διατάγματος δεν προκαλείται δαπάνη σε 
βάρος του κρατικού προϋπολογισμού. 

5. Την υπ’ αριθ. 158/2015 γνωμοδότηση του Συμβουλίου 
της Επικράτειας με πρόταση του Υπουργού Εξωτερικών, 
αποφασίζουμε: 

Άρθρο 1 

Διάρκεια εκπαίδευσης 

1. Η διάρκεια της αρχικής επαγγελματικής εκπαίδευ¬ 
σης των υποψηφίων Ακολούθων Πρεσβείας είναι εν- 
νεάμηνη. 

2. Κατά τη διάρκεια της εκπαίδευσής τους, οι υπο¬ 
ψήφιοι Ακόλουθοι Πρεσβείας παρακολουθούν τα διδα¬ 
σκόμενα μαθήματα, σεμινάρια και εργαστήρια σπουδών 
στην Διπλωματική Ακαδημία, σύμφωνα με τα οριζόμενα 
στο επόμενο άρθρο. Δύναται επίσης, να ασκούνται σε 
διευθύνσεις του Υπουργείου Εξωτερικών, να πραγμα¬ 
τοποιούν εκπαιδευτικές επισκέψεις σε άλλες Αρχές και 
Υπηρεσίες, συμπεριλαμβανομένων εκείνων του εξωτε¬ 
ρικού και να συμμετέχουν σε διεθνή εκπαιδευτικά προ¬ 
γράμματα. 


Άρθρο 2 

Διδασκόμενα μαθήματα 

Το Εκπαιδευτικό Συμβούλιο της Διπλωματικής Ακα¬ 
δημίας καταρτίζει το πρόγραμμα σπουδών, που περι¬ 
λαμβάνει τα διδασκόμενα μαθήματα, τα σεμινάρια και 
τα εργαστήρια σπουδών, κατά τη διάρκεια της αρχικής 
επαγγελματικής εκπαίδευσης. Η Εκπαίδευση χωρίζεται 
στους κάτωθι τριμηνιαίους κύκλους. Στο πλαίσιο της 
συνολικής εκπαίδευσης προβλέπεται και εξοικείωση με 
ευρύτερο Δημόσιο Τομέα και φορείς Κοινωνίας καθώς 
και στοχευμένες επισκέψεις και ενημερώσεις, στις οποί¬ 
ες περιλαμβάνονται επισκέψεις σε Αρχές Εξωτερικού. 
Προβλέπεται ακόμη πρακτική εκπαίδευση στο πέρας 
εκάστου κύκλου, εκ περιτροπής, σε Διευθύνσεις του 
Υπουργείου Εξωτερικών έως 6 εβδομάδες, με ορισμό 
υπευθύνου για εκπαίδευση ανά Διεύθυνση. 

Α' ΚΥΚΛΟΣ 

ΘΕΩΡΙΑ & ΠΡΑΚΤΙΚΗ ΤΗΣ ΔΙΠΛΩΜΑΤΙΑΣ 

• Καταβολές και εξέλιξη της σύγχρονης διπλωματίας 

• Οργάνωση και Λειτουργία του Υπουργείου Εξωτε¬ 
ρικών 

• Δημόσιο λογιστικό και σύστημα οικονομικής διαχεί¬ 
ρισης του Υπουργείου Εξωτερικών 

• Παρουσίαση και ανάλυση μειζόνων εθνικών θεμάτων 
και κάλυψη των νομικών και άλλων πτυχών τους: 

Ενδεικτικά: 

1. Εθνικά ζητήματα, όπως: 

- Σχέσεις με γειτονικές χώρες 

- Ζητήματα Ελληνοτουρκικών Σχέσεων 

- Κυπριακό Ζήτημα 

- Μειονοτικά θέματα 

- Νομικά ζητήματα διπλωματικής πρακτικής / νομικές 
πτυχές των εθνικών ζητημάτων 

2. Περιφερειακά ζητήματα, όπως: 

- Δυτικά Βαλκάνια 

- Μεσόγειος 

- Μεσανατολικό (και Εγγύς Ανατολή) 

- Εύξεινος Πόντος 

3. Διεθνή ζητήματα, όπως: 

- Δίκαιο θάλασσας 

- Καταπολέμηση οργανωμένου εγκλήματος 

- Καταπολέμηση Εμπορίας Ανθρώπων 

- Τρομοκρατία 

- Καταπολέμηση Πειρατείας 

- Ανθρώπινα Δικαιώματα 

- Διεθνείς Κυρώσεις 

- Αφοπλισμός - Όπλα Μαζικής Καταστροφής 

- Περιβάλλον - Κλιματική Αλλαγή 

- Οικονομικές κρίσεις 

- Θέματα και πρακτικές διπλωματικού και προξενικού 
δικαίου 

- Προσφυγικό και μετανάστευση 

- Διεθνής ασφάλεια: Διεθνές Δίκαιο και Διεθνής Πο¬ 
λιτική 

4. Κυριότεροι διεθνείς οργανισμοί και λειτουργία τους, 
όπως: 

- Ευρωπαϊκή Ένωση 

- Οργανισμός Ηνωμένων Εθνών και σύστημα αυτού 

- Οργανισμός Βορειοατλαντικού Συμφώνου 

- Συμβούλιο της Ευρώπης 

- Οργανισμός για την Ασφάλεια και τη Συνεργασία 
στην Ευρώπη 

- Οργανισμός Οικονομικής Συνεργασίας Ευξείνου Πό¬ 
ντου 

- Διεθνής Οργανισμός Ναυτιλίας 

- Διεθνής Οργανισμός Γαλλοφωνίας 

- Διεθνές Νομισματικό Ταμείο 

- Οργανισμός Οικονομικής Συνεργασίας και Ανάπτυξης 

- Παγκόσμιος Οργανισμός Εμπορίου 

• Μέθοδοι άσκησης της διπλωματίας (Διμερής, Πολυ¬ 
μερής, Συμβατική, Σύνοδοι Κορυφής, Διαμεσολάβηση, 
Διαπραγμάτευση, Θεωρία και Τεχνικές Διαπραγμάτευ¬ 
σης, Τεχνική Διαχείρισης Κρίσεων. Διπλωματική επίλυση 
Διενέξεων και Διαφορών) 

• Συνεργασία και Συντονισμός με τους υπόλοιπους 
φορείς της δημόσιας διοίκησης 

• Θέματα εθιμοτυπίας. 

• Διπλωματική αλληλογραφία - διπλωματική διατύ¬ 
πωση: γλώσσα και ορολογία. 

• Προξενικά ζητήματα με έμφαση στην οικονομική 
διαχείριση και στο σύστημα Βοήθηρθη. 

• Διαχείριση πληροφοριών 

• Διαχείριση εγγράφων και η παράμετρος του Ιστο¬ 
ρικού Αρχείου 

• Πληροφορική - Μηχανοργάνωση - Τηλεπικοινωνίες: 
Τεχνολογίες της Επικοινωνίας, της Πληροφορικής, και 
των Δικτύων, Ψηφιακά Συστήματα 

• Πρακτικές πτυχές του διπλωματικού επαγγέλματος: 
βασικές αρχές και προσεγγίσεις περί την οργάνωση 
και την διοίκηση του ανθρωπίνου δυναμικού, ηγεσία, 
ιεράρχηση, στοχοθεσία 

• Επίσκεψη στο τέλος του Α' κύκλου σε Αρχή ΥΠΕΞ 
εκτός Κεντρικής Υπηρεσίας ή στη μεθόριο 

Β' ΚΥΚΛΟΣ 

ΜΟΡΦΕΣ ΑΣΚΗΣΗΣ ΔΙΠΛΩΜΑΤΙΑΣ ΠΛΗΝ ΤΗΣ 

ΠΑΡΑΔΟΣΙΑΚΗΣ ΚΑΙ ΛΟΙΠΗ ΔΗΜΟΣΙΑ ΔΙΟΙΚΗΣΗ 

• Δημόσια Διπλωματία: διαλέξεις, συνέδρια, συνεντεύ¬ 
ξεις, επικοινωνία, εκδηλώσεις, μέσα κοινωνικής δικτύω¬ 
σης, ασκήσεις προσομοιώσεως 

• Κοινωνία των πολιτών 

• Πολιτιστική διπλωματία: οργάνωση πολιτιστικών 
εκδηλώσεων - προβολή και προώθηση της Ελληνικής 
Γλώσσας και πολιτιστικών πτυχών, προώθηση Δημόσιας 
Εικόνας της Ελλάδας, οικονομικές και πολιτικές επιπτώ¬ 
σεις Επισκέψεις σε πολιτιστικούς φορείς 


• Οικονομική διπλωματία με έμφαση σε: 

- Προώθηση ελληνικών οικονομικών συμφερόντων. 

- Διεθνές, ευρωπαϊκό και περιφερειακό οικονομικό - 
εμπορικό περιβάλλον 

- Οργάνωση και λειτουργία Γ ραφείων Ο. ΕΥ. και ηλε¬ 
κτρονικές εφαρμογές 

- Προσέλκυση επενδύσεων. 

- Προβολή - προώθηση ελληνικών προϊόντων, υπηρε¬ 
σιών και επιχειρήσεων 

- Διεθνείς οικονομικοί οργανισμοί 

- Διεθνή ενεργειακά θέματα 

- Πρακτικές προώθησης διεθνών συνεργασιών, εξα¬ 
γωγών επενδύσεων, κ.α.α. 

- Προώθηση τουρισμού 

- Μέθοδοι και τεχνικές 

- Επισκέψεις σε Επιμελητήρια, επιχειρηματικούς φο¬ 
ρείς 

• Αναπτυξιακή Συνεργασία 

• Διπλωματία του περιβάλλοντος 

• Ενεργειακή διπλωματία 

• Αθλητική Διπλωματία - Ολυμπιακοί Αγώνες 

• Κλιματική Διπλωματία 

• Θρησκευτική διπλωματία 

• Επίσκεψη στο τέλος του Β' Κύκλου σε Αρχή ΥΠΕΞ 
εκτός Κεντρικής Υπηρεσίας 

ΓΚΥΚΛΟΣ 

ΑΡΧΕΣ ΑΣΚΗΣΗΣ ΔΗΜΟΣΙΑΣ ΔΙΟΙΚΗΣΗΣ 

• Μέθοδοι και κανόνες άσκησης διοίκησης γενικώς 

• Αρχές Διοικητικού Δικαίου και Διοικητικής Οργά¬ 
νωσης 

• Πρακτικές διοίκησης Αρχών Εξωτερικού (Πρεσβείες, 
Προξενεία) 

• Πειθαρχική οργάνωση 

• Επισκέψεις σε μείζονες Ελληνικούς Φορείς και Θε¬ 
σμούς άσκησης Δημόσιας Διοίκησης και ενημέρωση 
για τρόπο λειτουργίας τους και συνεργασία τους με 
το Υπουργείο Εξωτερικών 

• Επίσκεψη στο τέλος του Γ' Κύκλου σε Αρχή ΥΠΕΞ 
εκτός Κεντρικής Υπηρεσίας 

Άρθρο 3 
Εξετάσεις 

Οι εξετάσεις διενεργούνται μετά την συμπλήρωση 
του προγράμματος σπουδών, από τριμελή επιτροπή 
εξετάσεων, τα μέλη της οποίας ορίζονται με απόφαση 
του Υπουργού Εξωτερικών, που εκδίδεται τουλάχιστον 
σαράντα οκτώ (48) ώρες πριν από την έναρξη των εξε¬ 
τάσεων. Ως μέλη της επιτροπής ορίζονται υπάλληλοι 
του διπλωματικού κλάδου. Ο πρόεδρος της επιτροπής 
πρέπει να έχει το βαθμό τουλάχιστον του Πληρεξουσίου 
Υπουργού Β'. Δύναται, επιπλέον, να ορισθούν ως εξε¬ 
ταστές και άλλα πρόσωπα που έχουν ειδικές γνώσεις 
στα εξεταζόμενα μαθήματα. Τα πρόσωπα αυτά είναι 
δυνατόν κατά περίπτωση να μην ανήκουν στο εκπαι¬ 
δευτικό προσωπικό. 

Ο τρόπος διενέργειας των εξετάσεων (γραπτά ή προ¬ 
φορικά ή και τα δύο) προσδιορίζεται για κάθε μάθημα 
ή ενότητα μαθημάτων σε εύλογο χρόνο πριν από τις 
εξετάσεις από τον Διευθυντή της Διπλωματικής Ακα¬ 
δημίας σε συνεννόηση με τον Διευθυντή Σπουδών και 
σε συνεργασία με τους διδάσκοντες. 

Άρθρο 4 

Τρόπος αξιολόγησης 

1. Για την εκτίμηση της επίδοσης των σπουδαστών 
της Διπλωματικής Ακαδημίας λαμβάνονται υπόψη τα 
κατωτέρω τρία στοιχεία με ξεχωριστό για κάθε ένα 
από αυτά συντελεστή: 

α) Εξετάσεις: Συντελεστής 10 

β) Ενεργός συμμετοχή η οποία εκδηλώνεται με εύστο¬ 
χες ερωτήσεις, απαντήσεις και παρεμβάσεις κατά τη 
διάρκεια της φοίτησης. Διπλωματικά προσόντα εκπρο¬ 
σώπησης (γενική αντίληψη, κρίση, ευστροφία πνεύματος, 
ήθος, ευγένεια, διαπραγματευτική ικανότητα, ευχέρεια 
παράστασης): Συντελεστής 6 

2. Η βαθμολογία κλιμακώνεται από 0-10, σε ακέραιους 
αριθμούς. 

3. Στην περίπτωση που οι βαθμολογούντες ένα μάθη¬ 
μα είναι περισσότεροι από ένας, ο αντίστοιχος βαθμός 
στο μάθημα αυτό είναι ο μέσος όρος που προκύπτει. 

4. Κατά την εξέταση γραπτή ή προφορική, έκαστου 
μαθήματος θεωρείται επιτυχών ο σπουδαστής, ο οποίος 
συγκέντρωσε τουλάχιστον τον βαθμό έξι (6). 

5. Ο βαθμός των προσόντων της παραπάνω παρα¬ 
γράφου 1, σημείο β), δίνεται από τον Διευθυντή της 
Ακαδημίας, μετά από εισήγηση του Διευθυντού Σπουδών 
και σε συνεννόηση με τους διδάσκοντες. 

6. Οι παραπάνω επιμέρους βαθμοί πολλαπλασιάζονται 
με τους προβλεπόμενους στην παράγραφο συντελε¬ 
στές. Στα παραπάνω γινόμενα προστίθεται το σύνολο 
των μορίων που είχε λάβει ο σπουδαστής κατά τις ει¬ 
σαγωγικές εξετάσεις στην Ακαδημία. Το άθροισμα που 
προκύπτει καθορίζει την κατάταξή του στον εισαγωγικό 
βαθμό της υπηρεσιακής επετηρίδας. 

7. Στην περίπτωση ισοψηφίας σπουδαστών στην τελι¬ 
κή βαθμολογία, η σειρά επιτυχίας καθορίζεται με κλή¬ 
ρωση, παρουσία των ενδιαφερομένων. 

8. Όταν ο σπουδαστής δεν θεωρηθεί επιτυχών ή δεν 
προσέλθει σε εξέταση μαθήματος, μαθημάτων ή ενότη- 
τος μαθημάτων, σύμφωνα με τα οριζόμενα στην παρα¬ 
πάνω παράγραφο 4 δύναται να επαναλάβει την εν προ- 


κειμένω εξέταση στο μάθημα ή στα μαθήματα ή στην 
ενότητα μαθημάτων όπου απέτυχε εντός το πολύ δύο 
εβδομάδων από την ανακοίνωση της βαθμολογίας του 
μαθήματος και σε ημερομηνία/ες καθοριζόμενη/ες από 
τον Διευθυντή Σπουδών της Διπλωματικής Ακαδημίας. 
Εάν εκ νέου αποτύχει ή δεν προσέλθει στην εξέταση, 
θεωρείται ότι δεν πληροί τις προϋποθέσεις διορισμού 
ως Ακολούθου Πρεσβείας. 

Αποτυχία στη βαθμολογία ως προς τα ανωτέρω ση¬ 
μείο β) της παραγράφου 1 του παρόντος άρθρου, θε¬ 
ωρείται τελεσίδικη. 

Άρθρο 5 

Λοιπές διατάξεις 

Κατά τα λοιπά, τα θέματα της Διπλωματικής Ακαδη¬ 
μίας ρυθμίζονται από τον κυρωθέντα με το Ν.3566/2007 
(Α' 117) Οργανισμό του Υπουργείου Εξωτερικών και το 
Π.δ. 17/1999 (Α' 10) όπως τροποποιήθηκε και συμπλη¬ 
ρώθηκε. 

Άρθρο 6 

Καταργούμενες διατάξεις 

Το Π.δ. 129/2012 (Α'234) καθώς και κάθε άλλη διάταξη 
κανονιστικής πράξης που ρυθμίζει τα θέματα του πα¬ 
ρόντος με άλλο τρόπο καταργούνται. 

Άρθρο 7 
Έναρξη ισχύος 

Η ισχύς του παρόντος διατάγματος αρχίζει από τη 
δημοσίευσή του στην Εφημερίδα της Κυβερνήσεως. 

Στον Υπουργό Εξωτερικών ανατίθεται η δημοσίευση 
και εκτέλεση του παρόντος διατάγματος. 

Αθήνα, 12 Ιανουάριου 2016 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΠΡΟΚΟΠΙΟΣ Β. ΠΑΥΛΟΠΟΥΛΟΣ 

Ο ΥΠΟΥΡΓΟΣ ΕΞΩΤΕΡΙΚΩΝ 

ΝΙΚΟΛΑΟΣ ΚΟΤΖΙΑΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη υοοφιτ 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υορφή Ρλ/Ρ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή σά-ΐΌΐπ από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορψή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• Η καταβολή γίνεται σε όλες τις Δημόσιες Οικονομικές Υπηρεσίες(Δ.Ο.Υ.).Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βί^ι·) 


Ηλεκτρονική Διεύθυνση: ήί1ρ://νννννν.β1.9Γ - β-ιπαϊΙ: ννβόπΐ3δίβΓ.βί@6ί.9τ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 

ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 

*01000062201 160004 * - 















































































